
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 18 

16 Φεβρουάριου 2010 


ΝΟΜΟΣ ΥΙΎΑΡΙΘ. 3819 

Κύρωση καί τροποποίηση της από 29.10.2009 Πράξης 
Νομοθετικού Περιεχομένου «Αναστολή εφαρμογής 
διατάξεων τακτοποίησης ημιυπαίθριων και λοιπών 
κλειστών χώρων που άλλαξαν χρήση» (ΦΕΚ 218 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και αποκτά ισχύ νόμου η από 29.10.2009 
Πράξη Νομοθετικού Περιεχομένου «Αναστολή εφαρμο¬ 
γής διατάξεων τακτοποίησης ημιυπαίθριων και λοιπών 
κλειστών χώρων που άλλαξαν χρήση» (ΦΕΚ 218 Α), η 
οποία έχει ως ακολούθως: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Αναστολή εφαρμογής διατάξεων τακτοποίησης ημι- 
υπαίθριων και λοιπών κλειστών χώρων που άλλαξαν 
χρήση 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 44 του 
Συντάγματος. 

2. Την έκτακτη περίπτωση εξαιρετικώς επείγουσας 
και απρόβλεπτης ανάγκης να επαναξιολογηθεί, αφού 
ληφθούν υπόψη πρωτίστως περιβαλλοντικά κριτήρια, η 
«τακτοποίηση» των ημιυπαίθριων και λοιπών κλειστών 
χώρων που άλλαξαν χρήση. 

3. Τη σχετική πρόταση του Υπουργικού Συμβουλίου. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού για το τρέχον και τα επόμενα οικονομικά 
έτη, αποφασίζουμε: 


Άρθρο μόνο 

1. Αναστέλλεται για χρονικό διάστημα έξι (6) μηνών 
η ισχύς των διατάξεων της παραγράφου 2 του άρθρου 
40 τμήματα Α), Β), Γ) και Δ) και της παραγράφου 5 του 
άρθρου 41 του ν. 3775/2009 «Κανόνες Τεκμηρίωσης Εν- 
δοομιλικών Συναλλαγών, Κανόνες Υποκεφαλαιοδότησης 
Επιχειρήσεων, Διαδικασία Ταχείας Αδειοδότησης και 
άλλες διατάξεις» (ΦΕΚ 122 Α). Η αναστολή αφορά και 
τη διαδικασία των εκκρεμών αιτήσεων τακτοποίησης 
σε όποιο στάδιο και αν βρίσκονται. 

2. Κατά τη διάρκεια της αναστολής της ανωτέρω πα¬ 
ραγράφου δεν επιβάλλονται πρόστιμα και οποιοσδή¬ 
ποτε άλλες κυρώσεις για την ανέγερση και διατήρηση 
αυθαιρέτων. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 
Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΡΑΓΚΟΥΣΗΣ 
ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 
ΓΕΩΡΓΙΟΣ ΠΑΠΑΝΔΡΕΟΥ 

ΛΟΥΚΙΑ - ΤΑΡΣΙΤΣΑ ΚΑΤΣΕΛΗ 
ΚΩΝΣΤΑΝΤΙΝΑ ΜΠΙΡΜΠΙΛΗ 
ΑΝΝΑ ΔΙΑΜΑΝΤΟΠΟΥΛΟΥ 
ΔΗΜΗΤΡΙΟΣ ΡΕΠΠΑΣ 
ΑΝΔΡΕΑΣ ΛΟΒΕΡΔΟΣ 
ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ 
ΑΙΚΑΤΕΡΙΝΗ ΜΠΑΤΖΕΛΗ 
ΜΙΧΑΗΛ ΧΡΥΣΟΧΟΪΔΗΣ 
ΠΑΥΛΟΣ ΓΕΡΟΥΛΑΝΟΣ 

ΧΑΡΑΛΑΜΠΟΣ ΠΑΜΠΟΥΚΗΣ» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο δεύτερο 

Το άρθρο μόνο της από 29.10.2009 Πράξης Νομοθε¬ 
τικού Περιεχομένου «Αναστολή εφαρμογής διατάξεων 
τακτοποίησης ημιυπαίθριων και λοιπών κλειστών χώ¬ 
ρων που άλλαξαν χρήση» (ΦΕΚ 218 Α'), τροποποιείται 
ως εξής: 

1. Στο πρώτο εδάφιο της παραγράφου 1 διαγράφονται 
οι ακόλουθες λέξεις: «τμήματα Α), Β), Γ) και Δ)». 


2. Στο τέλος της διάταξης της παραγράφου 2 προστί¬ 
θεται η φράση «σε όσους χώρους έχουν ήδη υπαχθεί 
στις διαδικασίες που προβλέπουν οι διατάξεις των οποί¬ 
ων η ισχύς αναστέλλεται κατά την παράγραφο 1». 

Η ισχύς αυτού του νόμου αρχίζει από τη δημοσίευση 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεση του ως 
νόμου του Κράτους. 


Αθήνα, 12 Φεβρουάριου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΟΙΚΟΝΟΜΙΚΩΝ 

ΙΩΑΝΝΗΣ ΡΑΓΚΟΥΣΗΣ ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΚΩΝΣΤΑΝΤΙΝΑ ΜΠΙΡΜΠΙΛΗ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 16 Φεβρουάριου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

